คำสั่งกระทรวงแรงงานคำสั่งกระทรวงแรงงานที่ ๓๒๓/๒๕๕๗เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑[๑] โดยที่พระราชบัญญัติคุ้มครองแรงงาน (ฉบับที่ ๔) พ.ศ. ๒๕๕๓ได้ยกเลิกพระราชบัญญัติคุ้มครองแรงงาน พ.ศ. ๒๕๔๑ หมวด ๘ ความปลอดภัย อาชีวอนามัยและสภาพแวดล้อมในการทำงานโดยให้หน้าที่เกี่ยวกับการควบคุม กำกับ ดูแลและบริหารจัดการด้านความปลอดภัย อาชีวอนามัย และสภาพแวดล้อมในการทำงานเป็นอำนาจหน้าที่ของพนักงานตรวจความปลอดภัยเป็นการเฉพาะ ประกอบกับกระทรวงแรงงานมีความประสงค์ที่จะขยายเครือข่ายในการคุ้มครองแรงงานในภาคประมงโดยการแต่งตั้งให้พนักงานเจ้าหน้าที่กรมประมงเป็นพนักงานตรวจแรงงานตามพระราชบัญญัติคุ้มครองแรงงานพ.ศ. ๒๕๔๑ จึงจำเป็นต้องมีการแก้ไข ปรับปรุง คำสั่งกระทรวงแรงงาน ที่ ๑๖/๒๕๕๓ลงวันที่ ๑๖ กุมภาพันธ์ พ.ศ. ๒๕๕๓ เรื่อง แต่งตั้งพนักงานตรวจแรงงานอาศัยอำนาจตามความในมาตรา ๖ แห่งพระราชบัญญัติคุ้มครองแรงงาน พ.ศ.๒๕๔๑ รัฐมนตรีว่าการกระทรวงแรงงานจึงมีคำสั่ง ดังต่อไปนี้ข้อ ๑ ให้ยกเลิกคำสั่งกระทรวงแรงงาน ที่ ๑๖/๒๕๕๓ลงวันที่ ๑๖ กุมภาพันธ์ พ.ศ. ๒๕๕๓ เรื่อง แต่งตั้งพนักงานตรวจแรงงานข้อ ๒ ให้แต่งตั้งบุคคลดังต่อไปนี้ เป็นพนักงานตรวจแรงงาน(๑) ข้าราชการพลเรือนสามัญ ตำแหน่งประเภทบริหารทุกสายงานและทุกระดับตำแหน่งประเภทอำนวยการทุกสายงานและทุกระดับตำแหน่งประเภทวิชาการทุกสายงานและทุกระดับ และตำแหน่งประเภททั่วไปทุกสายงานตั้งแต่ระดับชำนาญงานขึ้นไปซึ่งปฏิบัติงานอยู่ในราชการส่วนกลางกรมสวัสดิการและคุ้มครองแรงงาน เป็นพนักงานตรวจแรงงานในทุกท้องที่ทั่วราชอาณาจักรเว้นแต่ข้าราชการพลเรือนสามัญซึ่งปฏิบัติงานอยู่ ณสำนักงานสวัสดิการและคุ้มครองแรงงานกรุงเทพมหานครพื้นที่และศูนย์ความปลอดภัยแรงงานพื้นที่เป็นพนักงานตรวจแรงงานเฉพาะในเขตพื้นที่รับผิดชอบ(๒) ข้าราชการพลเรือนสามัญ ตำแหน่งประเภทบริหารทุกสายงานและทุกระดับตำแหน่งประเภทอำนวยการทุกสายงานและทุกระดับตำแหน่งประเภทวิชาการทุกสายงานและทุกระดับ และตำแหน่งประเภททั่วไปทุกสายงานตั้งแต่ระดับชำนาญงานขึ้นไปซึ่งปฏิบัติงานอยู่ในราชการส่วนกลาง สำนักงานปลัดกระทรวงแรงงานเป็นพนักงานตรวจแรงงานในทุกท้องที่ทั่วราชอาณาจักร(๓) ข้าราชการพลเรือนสามัญตำแหน่งประเภทอำนวยการทุกสายงานและทุกระดับตำแหน่งประเภทวิชาการทุกสายงานและทุกระดับและตำแหน่งประเภททั่วไปทุกสายงานตั้งแต่ระดับชำนาญงานขึ้นไป ซึ่งปฏิบัติงานอยู่ ณสำนักงานสวัสดิการและคุ้มครองแรงงานจังหวัดและสำนักงานแรงงานจังหวัดเป็นพนักงานตรวจแรงงานในเขตจังหวัดที่รับผิดชอบ(๔) ผู้อำนวยการเขต และผู้ช่วยผู้อำนวยการเขตกรุงเทพมหานครเป็นพนักงานตรวจแรงงานในเขตพื้นที่รับผิดชอบ(๕) ผู้ว่าราชการจังหวัด รองผู้ว่าราชการจังหวัด ปลัดจังหวัดนายอำเภอ และปลัดอำเภอ เป็นพนักงานตรวจแรงงานในเขตพื้นที่จังหวัดหรืออำเภอที่รับผิดชอบ(๖) ข้าราชการตำรวจซึ่งมียศตั้งแต่นายร้อยตำรวจตรีหรือเทียบเท่านายร้อยตำรวจตรีขึ้นไป เป็นพนักงานตรวจแรงงานในเขตพื้นที่รับผิดชอบ(๗) ข้าราชการทหารสังกัดกองทัพเรือซึ่งมียศตั้งแต่นายเรือตรีหรือเทียบเท่านายเรือตรีขึ้นไป เป็นพนักงานตรวจแรงงานในเขตพื้นที่รับผิดชอบทางทะเล(๘) ข้าราชการสังกัดกรมประมง ประกอบด้วย(ก)ข้าราชการซึ่งปฏิบัติงานอยู่ในราชการส่วนกลางตำแหน่งผู้อำนวยการสำนักบริหารจัดการด้านการประมง ผู้อำนวยการส่วนบริหารจัดการประมงทะเลนักวิชาการประมงตั้งแต่ระดับชำนาญการขึ้นไปและเจ้าพนักงานประมงตั้งแต่ระดับชำนาญงานขึ้นไปสังกัดสำนักบริหารจัดการด้านการประมงเป็นพนักงานตรวจแรงงานในเขตพื้นที่รับผิดชอบทางทะเล(ข)ข้าราชการซึ่งปฏิบัติงานอยู่ในราชการส่วนภูมิภาค ตำแหน่งประมงจังหวัดนักวิชาการประมงตั้งแต่ระดับชำนาญการขึ้นไปและเจ้าพนักงานประมงตั้งแต่ระดับชำนาญงานขึ้นไป เป็นพนักงานตรวจแรงงานในเขตพื้นที่รับผิดชอบทางทะเลข้อ ๓ ให้พนักงานตรวจแรงงานมีอำนาจหน้าที่ดังต่อไปนี้(๑) เข้าไปในสถานประกอบกิจการหรือสำนักงานของนายจ้างและสถานที่ทำงานของลูกจ้างในเวลาทำการเพื่อตรวจสภาพการทำงานของลูกจ้างและสภาพการจ้าง สอบถามข้อเท็จจริง ถ่ายภาพ ถ่ายสำเนาเอกสารที่เกี่ยวกับการจ้างการจ่ายค่าจ้าง ค่าล่วงเวลา ค่าทำงานในวันหยุด ค่าล่วงเวลาในวันหยุดและทะเบียนลูกจ้าง เก็บตัวอย่างวัสดุหรือผลิตภัณฑ์เพื่อวิเคราะห์เกี่ยวกับความปลอดภัยในการทำงานและกระทำการอย่างอื่นเพื่อให้ได้ข้อเท็จจริงในอันที่จะปฏิบัติการให้เป็นไปตามพระราชบัญญัติคุ้มครองแรงงานพ.ศ. ๒๕๔๑(๒) มีหนังสือสอบถามหรือเรียกนายจ้าง ลูกจ้างหรือบุคคลซึ่งเกี่ยวข้องมาชี้แจงข้อเท็จจริง หรือให้ส่งสิ่งของหรือเอกสารที่เกี่ยวข้องเพื่อประกอบการพิจารณา(๓)มีคำสั่งเป็นหนังสือให้นายจ้างหรือลูกจ้างปฏิบัติให้ถูกต้องตามพระราชบัญญัติคุ้มครองแรงงานพ.ศ. ๒๕๔๑ข้อ ๔ พนักงานตรวจแรงงานตามข้อ๒ (๔) ถึง (๘) ให้มีอำนาจหน้าที่เฉพาะตามข้อ ๓ (๑) และ (๒) โดยให้จัดทำแผนการตรวจในรอบหนึ่งเดือนประสานแจ้งให้พนักงานตรวจแรงงานสังกัดกรมสวัสดิการและคุ้มครองแรงงานในเขตพื้นที่ความรับผิดชอบทราบเป็นการล่วงหน้าเพื่อมิให้เกิดความซ้ำซ้อนในการตรวจรวมทั้งสรุปผลการตรวจรายงานให้อธิบดีกรมสวัสดิการและคุ้มครองแรงงานทราบทุกหกเดือนทั้งนี้ ตั้งแต่บัดนี้เป็นต้นไปสั่ง ณวันที่ ๒๑ พฤศจิกายน พ.ศ. ๒๕๕๗พลเอกสุรศักดิ์ กาญจนรัตน์รัฐมนตรีว่าการกระทรวงแรงงานปริยานุช/ผู้จัดทำ๑๕ ธันวาคม๒๕๕๗ปริญสินีย์/ผู้ตรวจ๑๕ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๔๘ ง/หน้า ๕๔/๙ ธันวาคม ๒๕๕๗